**Gê-i-su** (*dentist*) sī i-su ê 1 chióng, chiàu-kò· lán ê chhùi-khiuⁿ kiān-khong būn-tê pau-koah chhùi-khí. Beh chò gê-i-su pit-su ài the̍h-tio̍h chèng-sek jīn-tēng ê khí-kho ha̍k-hāu ê ha̍k-ūi, koh thong-kòe kok-ka khó-chhì the̍h-tio̍h gê-i-su chip-chiàu, chiah ē-tàng chip-hêng khí-kho ê i-liâu hêng-ûi.

Tâi-oân
-------

Tâi-oân ê gê-i-su ióng-sêng kàu-io̍k sī tāi-ha̍k kàu-io̍k, kah i-su ióng-sêng kàu-io̍k hun-liû, siu-gia̍p 6 tang, kî-tiong soah-bóe 1 tang sī si̍t-si̍p, pī-gia̍p siū-ú gê-i ha̍k-sū ha̍k-ūi. Pī-gia̍p í-āu ài keng-kòe khó-chhì-īⁿ kok-ka choan-bûn ki-su̍t jîn-goân khó-chhì, hun-chò ki-chhó· kap lîm-chhn̂g 2 kai-tōaⁿ ê khó-chhì, khó-chhì ki̍p-keh chiah ē-tàng the̍h tio̍h gê-i-su chip-chiàu. Ki-chhó· khó-chhì ē-sái tī tāi-ha̍k tē-4 nî siu-oân ki-chhó· ha̍k-kho liáu-āu tāi-seng chham-ka. The̍h tio̍h gê-i-su chip-chiàu chiah ē-sái sin-chhéng chip-gia̍p chip-chiáu, khai-sí hêng-i. Tú pī-gia̍p kan-taⁿ ē-sái tī pēⁿ-īⁿ he̍k chín-só· ho̍k-bū, ho̍k-bū móa 2 tang chiah ē-sái to̍k-li̍p khai-gia̍p. Chip-gia̍p chip-chiáu 6 tang keng-ōaⁿ 1 pái, chit 6 tang lāi ài chiap-siū gê-i kè-sio̍k kàu-io̍k 180 ê ha̍k-hun chiah ē-sái--tit. 

### Gê-i ha̍k-hē

* Tâi-oân Tāi-ha̍k I-ha̍k-īⁿ gê-i ha̍k-hē (1953), chio-seng jîn-sò·30 lâng.
* Tâi-pak I-ha̍k Tāi-ha̍k kháu-khiuⁿ i-ha̍k-īⁿ gê-i ha̍k-hē (1960), chio-seng jîn-sò·87 lâng.
* Ko-hiông I-ha̍k Tāi-ha̍k kháu-khiuⁿ i-ha̍k-īⁿ gê-i ha̍k-hē (1957), chio-seng jîn-sò·85 lâng.
* Tiong-san I-ha̍k Tāi-ha̍k kháu-khiuⁿ i-ha̍k-īⁿ gê-i ha̍k-hē (1957), chio-seng jîn-sò·80 lâng.
* Tiong-kok I-io̍h Tāi-ha̍k i-ha̍k-īⁿ gê-i ha̍k-hē (1980), chio-seng jîn-sò·49 lâng.
* Iông-bêng Tāi-ha̍k gê-i ha̍k-īⁿ gê-i ha̍k-hē (1976), chio-seng jîn-sò·40 lâng.
* Kok-hông I-ha̍k-īⁿ gê-i ha̍k-hē (1941 tī Tiong-kok, 1950 tī Tâi-oân), chio-seng jîn-sò·13 lâng.

Choân-kok ta̍k-tang chio-seng miâ-gia̍h 384 lâng, pit-gia̍p 300 kàu 360 gōa lâng.

### Choân-kok ta̍k-ê kong-hōe hōe-goân jîn-sò· thóng-kè pió

**Choân-kok ta̍k-ê kong-hōe hōe-goân jîn-sò· thóng-kè pió**| kong-hōe lūi-pia̍t | khai-gia̍p | ho̍k-bū | sûn hōe-goân | chóng-sò· | kong-hōe lūi-pia̍t | khai-gia̍p | ho̍k-bū | sûn hōe-goân | chóng-sò· |
| --- | --- | --- | --- | --- | --- | --- | --- | --- | --- |
| Tâi-pak-chhī | 1211 | 1157 | 23 | 2391 | Lâm-tâu-koān | 99 | 43 | 2 | 144 |
| Ko-hiông-chhī | 529 | 356 | 22 | 907 | Ka-gī-chhī | 108 | 53 | 0 | 161 |
| Ke-lâng-chhī | 88 | 46 | 0 | 134 | Ka-gī-koān | 54 | 31 | 0 | 85 |
| Tâi-pa̍k-koān | 942 | 647 | 13 | 1602 | Hûn-lîm-koān | 107 | 36 | 0 | 143 |
| Gî-lân-koān | 84 | 35 | 2 | 121 | Tâi-lâm-chhī | 276 | 171 | 5 | 452 |
| Sin-tek-chhī | 121 | 79 | 2 | 202 | Tâi-lâm-koān | 177 | 109 | 1 | 287 |
| Sin-tek-koān | 74 | 37 | 0 | 111 | Ko-hiông-koān | 217 | 155 | 2 | 374 |
| Thô-hn̂g-koān | 381 | 337 | 7 | 725 | Pîn-tong-koān | 143 | 49 | 1 | 193 |
| Biâu-le̍k-koān | 88 | 44 | 3 | 135 | Hoa-liân-koān | 69 | 60 | 2 | 131 |
| Tâi-tiong-chhī | 513 | 353 | 13 | 879 | Tâi-tang-koān | 33 | 23 | 0 | 56 |
| Tâi-tiong-koān | 356 | 185 | 9 | 550 | Pêⁿ-ô·-koān | 17 | 12 | 0 | 29 |
| Chiong-hòa-koān | 256 | 174 | 8 | 438 | Kim-mn̂g-koān | 8 | 4 | 0 | 12 |
|  |  |  |  |  | ha̍p-kè | 5951 | 4194 | 115 | 10260 |

2006 nî 6 goe̍h 30 ûi-chí, Tâi-oân-gê-i-kài cha̍p-chì, 2006 nî tē-25 kńg tē-7 kî .

### 1910 nî kàu 1945 nî Tâi-oân gê-i-su jîn-sò· thóng-kè

**1910 nî kàu 1945 nî Tâi-oân gê-i-su jîn-sò· thóng-kè**| Nî-hūn | Gê-i-su jîn-sò· | Múi 5 tang cheng-ka jîn-sò· | Ji̍t-pún-che̍k | Tâi-oân-che̍k |
| --- | --- | --- | --- | --- |
| 1910 | 8 | 0 |  |  |
| 1915 | 15 | 7 |  |  |
| 1920 | 60 | 45 |  |  |
| 1925 | 94 | 34 |  |  |
| 1930 | 217 | 123 |  |  |
| 1935 | 336 | 119 |  |  |
| 1940 | 474 | 138 | 188 | 286 |
| 1945 | 738 | 264 | 245 | 493 |

Chu-liāu lâi-goân: 重修台灣省通志卷七政治志衛生篇（第一冊）, 白榮熙, Lâm-tâu-chhī, Tâi-oân-séng Bûn-hiàn-hōe.

Lâm-tiâu-sian
-------------

Kin-kù Lâm-tiâu-sian sím-cha phêng-kè-īⁿ (*審查評計院*) 2005 nî 12 goe̍h chhe-peh só· kong-pò· ê chu-liāu, lóng-chóng ū 120 keng ê khí-kho pēⁿ-īⁿ, 12,483 keng khí-kho chín-só·; ū 11 keng tāi-ha̍k ū siat gê-i ha̍k-hē, ta̍k-tang chhut-gia̍p ê khí-kho ha̍k-seng tāi-iok 800 gōa miâ; si̍t-chè niá-ū chip-chiàu koh chip-gia̍p ê khí-kho-i chóng-sò· sī 16,150 miâ.

Tī Lâm-ti6au-sian, khí-kho pēⁿ-īⁿ kap khí-kho chín-só· êng-gia̍p sî-kan sī pài-1 kaù pài-5 ê 9-tiám kàu 18-tiám, pài-6 ê 9-tiàm kàu 16-tiám.

### Gê-i ha̍k-hē

* *Dental college of Seoul university (首爾)*
* *Dental college of Korea university (高麗)*
* *Dental college of YonSei university (延世)*
* *Dental college of KyungHee university (慶熙)*
* *Dental college of DanKook university (檀國)*
* *Dental college of WonKwang university (圓光)*
* *Dental college of ChonNam university (全南)*
* *Dental college of ChonBuk university (全北)*
* *Dental college of ChoSun university (朝鮮)*
* *Dental college of KyungPook university (慶北)*
* *Dental college of PuSan university (釜山)*

Chu-liāu lâi-goân : Tiong-hôa bîn-kok kháu-khiuⁿ si̍t-thé ha̍k-hōe ê newsletter tē-55 kî, p38-41, 2006 nî

Gōa-pō· liân-kiat
-----------------

* 牙醫史大事紀

* 九十三學年度大學日間學制各學系組招生名額分配表

Wi fi